**Olaine novada sporta centra balvas izcīņa galda tenisā**

**2023/24.gada sezona (rudens - pavasaris)**

 **NOLIKUMS**

1. **Mērķis un uzdevumi**
	1. Popularizēt galda tenisu Olaines novada iedzīvotāju vidū;
	2. Veidot stabilas galda tenisa spēles tradīcijas Olainē;
	3. Veicināt novada galda tenisa spēlētāju meistarību un izaugsmi;
	4. Noskaidrot labākos Olaines novada galda tenisa spēlētājus dažādās vecuma grupās;
	5. Piesaistīt spējīgus dalībniekus no citām pilsētām un novadiem, lai celtu čempionāta kopējo līmeni;
2. **Laiks un vieta**
	1. Sacensības norisināsies Olaines Sporta namā, Zemgales ielā 33a;
	2. Sacensību sākums - plkst. 10:30, reģistrēšanās sacensībām sākot no plkst. 9:45.
	3. Ja sākuma laiks tiek mainīts, tad par to tiek ziņots iepriekš;
	4. Sacensības notiek deviņos posmos:

1. posms 2023. gada 10. septembris;

2. posms 2023. gada 28. oktobris;

3. posms 2023. gada 11. novembris;

4. posms 2023. gada 09. decembris;

5. posms 2024. gada 13. janvāris;

6. posms 2024. gada 17.februāris;

7. posms 2024. gada 16. marts;

8. posms 2024. gada 13. aprīlis;

9. posms 2024. gada 18.maijs;

1. **Vadība**
	1. Sacensības organizē un vada galda tenisa klubs “A-73 Olaine” sadarbībā ar Olaines Sporta centru;
	2. Sacensību galvenais tiesnesis Andrejs Šlikovs Tel. 29352398;
2. **Dalībnieki**
	1. Sacensībās drīkst piedalīties Olaines novada galda tenisa spēlētājiem un viesspēlētājiem (sportistiem, kuri nav deklarēti Olaines novadā )
	2. Katrs dalībnieks ir atbildīgs par savu veselības stāvokli un fiziskās sagatavotības atbilstību slodzei, ko ar parakstu apliecina dalībnieka pieteikumā ierodoties uz sacensībām;
	3. Spēlētāji, piesakoties sacensībām, apliecina, ka uzņemas pilnu atbildību par savu veselības stāvokli un neiebilst savu personas datu (vārds, uzvārds, dzimšanas gads) izmantošanai rezultātu apkopošanā un publicēšanā mājaslapā www.olainessports.lv, kā arī fotogrāfiju publicēšanai Facebook lapā Olainessports;
	4. Dalībnieki, piesakoties sacensībām, apliecina, ka ir iepazinušies un ievēros sporta objekta iekšējās kārtības noteikumus;
3. **Izspēles kārtība**
	1. Sacensības norisināsies 9 kārtās;
	2. Kopvērtējumā tiks vērtēti 9 kārtu labākie rezultāti;
	3. Visi dalībnieki, saskaņā ar pēdējo reitinga tabulu katrā kārtā tiks sadalīti apakšgrupās, atkarībā no ieradušos dalībnieku skaita. Tālāko sacensību kārtību noteiks galvenie tiesneši. Sacensību izloze tiek veikta pēc jaunākā pieejamā Latvijas reitinga. Ārzemnieki un sievietes tiek ielozēti pēc sacensību galveno tiesnešu profesionālā viedokļa.
	4. Sievietes un vīrieši spēlē kopā, taču tiks vērtēti atsevišķi;
	5. Ja 3 vai vairāk spēlētājiem apakšgrupā ir vienāds punktu skaits, kā arī setu attiecība, tad tiek skaitīta mazo punktu attiecība, bet, ja arī tajā ir līdzsvars, tad augstāku vietu ieņem spēlētājs ar zemāku reitingu.
	6. **Sacensību rezultāti tiks iekļauti Latvijas galda tenisa federācijas reitingā ar koeficientu 0.5.**
	7. Reitinga punktu aprēķināšana notiks pēc vienotas sistēmas, vīriešiem un sievietēm kopā
4. **SACENSĪBU INVENTĀRS**

• Spēles notiek ar 40+ bumbiņu;

• Spēlētāju rakešu gumijām jābūt no ITTF atļauto gumiju saraksta.

1. **Pieteikumi**
	1. Pieteikšanās sacensībām pirms katra posma iepriekšējā vakara plkst.22:00 pa e-pastu a73olaine@gmail.com vai pa tālruni 29352398 (Andrejs).
2. **Apbalvošana**
	1. Katrā kārtā 1.-3. vietas ieguvējus apbalvo ar medaļām;
	2. 1. līdz 3. vietu ieguvējiem kopvērtējumā kauss, medaļa.
3. **DALĪBAS MAKSA**
	1. Olaines novada iedzīvotājiem bezmaksas;
	2. Sacensību dalībniekiem (elitēs grupā) ir jābūt samaksātai aktuālās sezonas LGTF licencei;
	3. Ja licence nav iegādāta līdz sacensību dienai, tad par licenci var samaksāt sacensību galvenajam tiesnesim sacensību dienā. Licences cena 10 EUR;
4. **NOTEIKUMI**
	1. Sacensības notiek pēc starptautiskiem galda tenisa noteikumiem;
	2. Sacensību laikā ir jāievēro Olaines Sporta nama iekšējās kārtības noteikumus. Par iekšējās kārtības noteikumu neievērošanu sacensību dalībnieki var tikt brīdināti, kā arī nepielaisti turpmākajām sacensībām.
5. **PERSONAS DATU APSTRĀDE**
	1. Piedaloties sacensībās, dalībnieki apstiprina, ka ir iepazinušies ar Nolikumu, un piekrīt tā noteikumiem, kā arī savu personas datu (vārds, uzvārds, dzimšanas gads) apkopošanai un publiskošanai atbilstoši Fizisko personu datu apstrādes likumam.

*Informējam:*

*Pasākuma laikā notiks Personas datu apstrāde ( fotografēšana un filmēšana), saskaņā ar Eiropas Parlamenta un Padomes 2016. gada 27. aprīļa Regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula) un citiem normatīvajiem aktiem personas datu aizsardzības jomā.*

*Pārzinis: Olaines Sporta centrs, Stadiona iela 2, Olaine.*

*Datu aizsardzības speciālista kontaktinformācija:* *info@fpda.lv**.*

*Datu apstrādes mērķis: informācijas atklātības nodrošināšanai.*

*Iegūtie materiāli var tikt publicēti pašvaldības informatīvajā izdevumā "Olaines domes vēstis"  un interneta portālā -* [*www.olaine.lv*](http://www.olaine.lv)*,* [*www.olainessports.lv*](http://www.olainessports.lv)*, sociālajā tīklā Facebook pašvaldības un Olaines Sporta centra kontā, kā arī Olaines Sporta  centra Instagram kontā.*

***Sagatavoja:***

***A.Šlikovs (T. 29352398)***

***Olaines galda tenisa kluba “A-73 Olaine” vadītājs***